რუსული ავტოკრატია

ცარისტული ავტოკრატია (), თაშნეშე ჩინებული მუჭოთ ცარისტული აბსოლუტიზმი ვარ-და რუსული აბსოლუტიზმი, რუსული ავტოკრატია ვარ-და რუსული დესპოტიზმი დო მიოწურუანს რუსეთიშ იმპერიას რინელ აბსოლუტური მონარქიაშ ფორმაშა.

ცარისტული ავტოკრატიაშ ცენტრალური ფიგურა რე ცარი, ხეშული აბსოლუტური ხემანჭუაფათ. სახენწჷფო მართუალაშ არძა ნება ცარს უღჷ. მარა ცარი არძა მუშ ნებას ბონას ვახკრხიელენს. ემაჸონაფალი ხეშუულაფა თიშით რწუმაფილ დო ონდებელ პიჯეფიშ დო ინსტიტუტეფიშ ართუანობა, ნამუეფჷთ ირჯებჷნა თინეფშო კანონით გოთანჯილი ხემანჭუაფაშ ფარგანეფს, ნამუთ კჷნე ცარიშით რე გოჭარილი.

ცარისტულ ავტოკრატიას ანდა მოხუჯე ჸუნდჷ რუსეთის. მართუალაშ თე ფორმაშ თარ პროპონენტეფს შქას რდეს ფიოდორ დოსტოევსკი, მიხეილ ნატკოვი, კონსტანტინ აკსაკოვი, ნიკოლაი კარამზინი, კონსტანტინ პობედონოსცევი დო პეტრე სემიონოვი. თინეფი ანტკიცენდეს, ნამჷ-და ჸონიერ დო ართამ რუსეთი ოხვილუდჷ ნძლიერი ცარს, მუჟანსჷთ რესპუბლიკანიზმიშ დო ლიბერალური დემოკრატიაშ ფილოსოფიეფი რუსეთიშო ვა რდჷ მეღებული. უბრალე მოღურეეფშო, მუნეფიშ რინას ირფელი ჯგირი ცარიშე მიშჷ, არძა უნადობა ბიუროკრატიაშ, თავად-ჟინოსქუალეფიშ დო შხვეფიშ ბრალი რდჷ.

კატეგორია:სახენწჷფო მართუალაშ ფორმეფი
კატეგორია:რუსეთიშ ისტორია
კატეგორია:ფეოდალიზმი
კატეგორია:რუსეთიშ იმპერიაშ ჯარალუა